open-index/open-wikipedia-markdown huggingface dataset:
தாமசு மால்ட்டன்

**தாமசு மால்ட்டன்** இடாய்ட்சுலாந்தில் உள்ள கோலோன் பல்கலைக்கழகத்தின் பேராசிரியர். மதுரைத் திட்டத்திற்கு முன்பாகவே தமிழ் இலக்கியங்களில் பெரும் பகுதியை இலத்தீன் எழுத்துகளில் முறை வகுத்து, யாரும் வந்து இலவசமாகத் தேடுமாறு அமைத்தவர் இவர். மதுரைத் திட்டத்தில் இலத்தீன் எழுத்துகளில் இல்லாமல், மயிலை போன்ற தமிழ் எழுத்துருவில் அமைந்திருந்தது சிறப்பாகும். தாமசு மால்ட்டன் அவர்களின் தமிழிலக்கிய மின் பதிப்புகள் மதுரைத் திட்டத்திற்கு முன்னோடி.

## இவற்றையும் பார்க்க
* மதுரைத் தமிழ் இலக்கிய மின்தொகுப்புத் திட்டம்

## உசாத்துணை
* ஜெர்மனியின் கோலென் நகரில் தமிழ் இணைய மாநாடு- 09
* தமிழ் இணைய மாநாடு 2009 
* தமிழ் இணைய மாநாடு 2009

பகுப்பு:செருமானியத் தமிழர்
காட்லீப் டைம்லர்

**காட்லீப் டைம்லர்** (மார்ச்சு 17, 1834 – மார்ச்சு 6, 1900) ஒரு செருமானியப் பொறியாளரும் கருவி வடிவமைப்பாளரும் ஆவார். இவர் தானுந்து, உள் எறி பொறிகளை உருவாக்கிய முன்னோடிகளுள் ஒருவர் ஆவார். இவர் அதிவேக பெட்ரோல் பொறியையும் முதன்முதலில் நான்கு சக்கர தானுந்தையும் உருவாக்கினார்.

பகுப்பு:செருமனியர்
பகுப்பு:1834 பிறப்புகள்
பகுப்பு:செருமானியக் கண்டுபிடிப்பாளர்கள்
பகுப்பு:1900 இறப்புகள்
தோனெத்ஸ்க்

**தோனெத்ஸ்க்** (*Donetsk*, ; )  உக்ரைன் நாட்டின் கிழக்கில் அமைந்த தோனெத்ஸ்க் மாகாணத்தின் தலைநகரம் ஆகும்.  கல்மியசு ஆற்றின் கரையில்  அமைந்துள்ள தோனெத்ஸ்க் நகரம், உக்ரைனின் பொருளியல், தொழில் மற்றும் அறிவியல் மையமாக விளங்குகிறது. பல நிறுவனங்களில் பணிபுரியும் ஏராளமான திறன்மிகு தொழிலாளர்கள் இந்நகரத்தில் வாழ்கின்றனர்.

இந்நகரம் 1869ஆம் ஆண்டில் வேல்சு வணிகர் ஜான் ஹூயுஸ் தமது இரும்பு உருக்காலை மற்றும் பல நிலக்கரிச் சுரங்கங்களை நிறுவியபோது உருவாகியது. அவரது நினைவால் இதன் பெயர் **யுசோவ்கா** (Yuzovka, Юзовка) என அழைக்கப்பட்டது ("யூஸ்" என்பது உருசிய அல்லது உக்ரைனிய ஒலிப்பாகும்). சோவியத் ஒன்றியத்தில் இங்கு இரும்பாலைகள் விரிவுபடுத்தப்பட்டன. 1924–1931காலகட்டத்தில் இந்த நகருக்கு  *இசுடாலினோ* (Сталино) என்று பெயர் மாற்றப்பட்டது. 1932இல் தோனெத்ஸ்க் வலயத்தின் மையமாக இந்த நகரம் விளங்கியது. இன்றும் இந்த நகரம் உக்ரைனின் நிலக்கரி மற்றும் இரும்பாலைத் தொழிலின் மையமாக விளங்குகிறது. 

தோனெத்ஸ்கில் தற்போது (2010)  982,000க்கும் கூடுதலானோர் வாழ்கின்றனர்.  இதன் பெருநகர் பகுதியில் 1,566,000 வாழ்கின்றனர் (2004). உக்ரைனின் ஐந்தாவது மிகப்பெரும் நகரமாக தோனெத்ஸ்க் விளங்குகிறது.

இந்த நகரின் செல்லப்பெயராக  "மில்லியன் ரோசா நகரம்" உள்ளது.

## யூரோ 2012
யூஈஎஃப்ஏ யூரோ 2012 கால்பந்துப் போட்டிகள் நடக்கும் எட்டு நகரங்களில் இது ஒன்றாகும்.  
## மேற்கோள்கள்

## வெளி இணைப்புகள்

* http://www.citylife.donetsk.ua/ 
* पर्यटन 

பகுப்பு:உக்ரைனிய நகரங்கள்
கிருஷ்ணா டாவின்சி

வெங்கடகிருஷ்ணன் என்னும் இயற்பெயரைக்கொண்ட **கிருஷ்ணா டாவின்சி** (பிறப்பு: மே 7, 1968 இறப்பு: ஏப்ரல் 4, 2012)  ஓர் இதழாளர், எழுத்தாளர், திரைப்பட உரையாடல் எழுதுநர், நடிகர் எனப் பன்முகம் கொண்டவர்.

சுகந்தி என்னும் புனைப்பெயரில் கதைகள் எழுதிய தன் தந்தையைப் பார்த்து எழுத்தார்வம் கொண்டவர்.  பலதுறை அறிஞரான லியானர் டோ டாவின்சியைப் போல தானும் பல்துறை வல்லுநராகத் திகழவேண்டும் என விரும்பி கிருஷ்ணா டாவின்சி என தன்னுடைய பெயரை மாற்றிக்கொண்டார்.  தென்னக இருப்புப்பாதைத் துறையில் பயணச்சீட்டு ஆய்வாளாரக வாழ்க்கையைத் தொடங்கிய இவர் முழுநேர எழுத்தாளராக மாறிவிட்டார். மாயக்குதிரை என்னும் இவரது முதல் தொடர்கதை கல்கி இதழில் வெளிவந்தது.  அதனையொட்டிய சில நாட்களிலேயே குமுதம் இதழின் ஆசிரியர் குழுவில் இடம்பெற்றார்.  தமிழின் முதல் இணைய இதழான குமுதம்.காம் இதழின் முதற் பொறுப்பாசிரியர்.  திரைப்படத்துறையிலும் எழுத்துலகிலும் செயற்பட்டுக்கொண்டிருந்தவர். 28 புதினங்களும் 50 சிறுகதைகள், எண்ணற்ற கட்டுரைகளை எழுதியவர்.

## நூல்கள்
# ஆதலினால் ரொமான்ஸ் செய்வீர், ஆனந்தவிகடன் வெளியீடு, சென்னை
# ஆஷா ஒரு புதையல், மணிமேகலைப் பிரசுரம், 1996, 168 பக்கங்கள்.
# இசையாலானது, பாரதி புத்தகாலயம், சென்னை; 2012 ஏப்ரல்; 90 பக்கங்கள், ரூ.50/-
# இனிய மனது இணையும்பொழுது, மணிமேகலைப் பிரசுரம், 
# இன்னொரு முறை காதலிப்போம், மணிமேகலைப் பிரசுரம், 1996, 168 பக்கங்கள்.
# ஒரு கனவின் இசை, விகடன் பிரசுரம், ரூ.60/-
# காதல் சங்கிலி, மணிமேகலைப் பிரசுரம், 1996, 175 பக்கங்கள்.
# பூவுலகின் கடைசிக்காலம், பாரதி புத்தகாலயம், சென்னை; முதற்பதிப்பு ?, 108 பக்கங்கள்; ரூ.50/-
# பெண் என்னும் பறவை, மணிமேகலை பிரசுரம்,
# நான்காவது எசுடேட், குமுதம் பு(து)த்தகம், 2004, 144 பக்கங்கள், ரூ.65/-

## படைப்புகள்
### நெடுங்கதைகள்
# அடிமை 89 (1991)
# ஆக்டோபஸ் அதிர்ச்சிகள் (மாலைமதி 1999 - மே -5)
# இனிய மனது இணையும்பொழுது
# என் இனிய தமிழ்மக்களே!
# ஒரு மர்மமான மரணம் (மாலைமதி 1990-11-22)
# கடலோரக் கொலைகள் (மாலைமதி 1992 பிப் 2)
# கோடையில் ஒருமின்னல்
# மாயக்குதிரை
# வைரப்பாம்புகள் (மாலைமதி 1990 - பிப்ரவரி- 8)

### சிறுகதைகள்
* அச்சக்காடு
* குட்டிமயில்
* காலா என் காலருகே வாடா, ஆனந்தவிகடன்

### தொடர்கதைகள்
# நான்காவது எசுடேட்
# ஸ்வேதா, 1997, குமுதம்

### கவிதைகள்
* லவ் பேர்ட்ஸ்

### கட்டுரைகள்
# ஹைக்கூத் தீவுகள்
# பூட்டிய அலமாரியினுள் கவிதைப் புதையல், புதிய புத்தகம் பேசுது.
# சூரியனுக்குக் கீழே.., 

## பணியாற்றிய திரைபடங்கள்
* வர்ணம் (2011)
* வயது 18 (நடிகர்)
* சித்து ப்ளஸ் டூ. தயாரிப்பு: கே.பி.ஆர். மீடியா பிரைவேட் லிமிடெட். திரைக்கதை, வசனம், இயக்கம்: கே.பாக்யராஜ். கதை: கிருஷ்ணா  டாவின்சி

## இலக்கியச் சிந்தனைத் தேர்வு
இலக்கியச் சிந்தனை அமைப்பால் தேர்வுசெய்யப்பட்ட சிறுகதைகள்: 
# குட்டிமயில், குமுதம், 2005 ஏப்ரல்
# காலா என் காலருகே வாடா, 2012 ஏப்ரல்

## சான்றடைவு

## வெளி இணைப்புகள்
#எதிர்பாராமல் வந்தவர் - கிருஷ்ணாவைப் பற்றி அ.முத்துலிங்கத்தின் நினைவலைகள் 
# அச்சக்காடு - கிருஷ்ணா டாவின்சி சிறுகதை
# காலா... அருகே வாடா - கடைசிச் சிறுகதை - ஆனந்தவிகடன், 2012 ஏப்ரல் 18 

பகுப்பு:தமிழக எழுத்தாளர்கள்
பகுப்பு:2012 இறப்புகள்
பகுப்பு:தமிழகப் பத்திரிகையாளர்கள்
பகுப்பு:1968 பிறப்புகள்
தின்குழியம்

[thumb|right|250px|ஒரு [அலகிடு எதிர்மின்னி நுண்ணோக்கியினால் அவதானிக்கப்படும்போது தெரியும் ஒரு தனி நடுவமைநாடியும் (மஞ்சள்), அதனால் தின்குழியமை செயல்முறையால் விழுங்கப்படும் ஆந்த்ராக்ஸ் எனப்படும் பாக்டீரியாவும் (செம்மஞ்சள்)]]
**தின்குழியம்** (Phagocyte) என்பது தின்குழியமை என்னும் உயிரியல் செயல்முறை மூலம் திண்மக் கழிவுப் பொருட்களை, கேடு விளைவிக்கும் நுண்ணுயிரிகளை, அல்லது வேறு வெளிப் பதார்த்தங்களை தனது கலமென்சவ்வினால் மூடி உள்ளிழுக்கும் அல்லது விழுங்கும் உயிரணுக்களாகும். பொதுவாக குருதியில் காணப்படும் வெண்குருதியணுக்களில் சில இவ்வகையான தின்குழிய வகைகளாகும். நடுவமைநாடிகள், ஒற்றைக் குழியங்கள், பெருவிழுங்கிகள், கிளையி உயிரணுக்கள், மற்றும் Mast cell என்பன தின்குழியங்களாகும்.

தின்குழியங்கள் நோய் எதிர்ப்பாற்றல் முறைமையில் மிக முக்கிய பங்காற்றுவதனால், தொற்றுநோய்களுக்கு எதிரான உடலியல் தொழிற்பாட்டில் முக்கிய இடத்தை வகிக்கின்றன]].. விலங்கு இராச்சியத்தில் அனைத்து உயிரினங்களிலும் இந்த தின்குழியங்களின் தொழிற்பாடு இருப்பினும், முதுகெலும்பிகளிலேயே மிகவும் விருத்தியடைந்த நிலையில் காணப்படுகின்றது. மனிதர்களில் ஒரு லீட்டர் குருதியில் கிட்டத்தட்ட 6 பில்லியன் தின்குழியங்கள் இருப்பதாக கணக்கிடப்பட்டுள்ளது.

## மேற்கோள்கள்

பகுப்பு:உயிரணுவியல்
பகுப்பு:நோய் எதிர்ப்பு முறைமைகள்
தின்குழியமை

[thumb|right|250px|ஒரு [அலகிடு எதிர்மின்னி நுண்ணோக்கியினால் அவதானிக்கப்படும்போது தெரியும் ஒரு தனி நடுவமைநாடியும் (மஞ்சள்), அதனால் தின்முழியமை செயல்முறையால் விழுங்கப்படும் ஆந்த்ராக்ஸ் எனப்படும் பாக்டீரியாவும் (செம்மஞ்சள்)]]

**தின்குழியமை** (Phagocytosis) என்பது உயிரணுக்களின் கலமென்சவ்வினால், உயிரணுக்களுக்கு வெளியாக இருக்கும் திண்மப் பதார்த்தங்கள் வளைத்து எடுத்து விழுங்கப்படும் ஒரு உயிரணுச் செயல்முறையாகும். இது பெருவிழுங்கிகள் போன்ற தின்குழியங்களிலும் (phagocytes), அமீபா போன்ற அதிநுண்ணுயிரிகளிலும் நிகழும் ஒரு பொதுவான செயல்முறையாகும்.

அதிநுண்ணுயிரிகள் இந்த தின்குழியமை மூலம் உணவை உள்ளெடுப்பதனால், தமக்குத் தேவையான ஊட்டச்சத்தைப் பெற்றுக் கொள்கின்றன. மனிதன், மற்றும் ஏனைய பல்கல விலங்குகளில் இந்த தின்குழியமை செயல்முறையானது, நோய் ஏற்படுத்துவதன் மூலம் கேடு விளைவிக்கும் பாக்டீரியா போன்ற நுண்ணுயிரிகளிலிருந்து பாதுகாப்பைப் பெற்றுக் கொள்ளும் முக்கியமான ஒரு செயல்முறையாக உள்ளது. நோய்க்காரணிகளை விழுங்குவதனால், நோய் எதிர்ப்பாற்றல் முறைமையில் இந்தச் செயல்முறை முக்கியப் பங்கு வகிக்கும். இதனால் தொற்றுநோய்களில் இருந்து பாதுகாத்துக் கொள்ள முடிவதுடன், இறந்த உயிரணுக்களை அகற்றவும், வேறு வெளியுடல்களை அகற்றவும் இந்தச் செயல்முறை உதவுகின்றது.

உயிரணுக்களால் திண்மப் பதார்த்தங்கள் விழுங்கப்படும்போது, உயிரணுக்களின் உள்ளே உருவாகும், மென்சவ்வால் சூழப்பட்ட ஒரு உடலம் தின்குழியவுடல் (phagosome) எனப்படும். இவை பின்னர் பிரியுடல்களுடன் (Lysosomes) சேர்ந்து, தின்குழியப்பிரியுடல்களாக (Phagolysosomes) மாறி, உள்ளெடுக்கப்பட்ட திண்மப் பதார்த்தங்கள் சமிபாடடையச் செய்யப்பட்டோ, அல்லது சிதைக்கப்பட்டோ பின்னர் அங்கிருந்து அகற்றப்படும்.

பகுப்பு:உயிரணுவியல்
பகுப்பு:நோய் எதிர்ப்பு முறைமைகள்
பெல்லாரி (மக்களவைத் தொகுதி)

**பெல்லாரி மக்களவைத் தொகுதி** () கருநாடகாவில் உள்ள 28 மக்களவைத் தொகுதிகளில் ஒரு தொகுதியாகும். இத்தொகுதி பழங்குடியினருக்காக ஒதுக்கப்பட்டுள்ளது. 2009ல் நடைபெற்ற மக்களவைத் தேர்தலில் பாரதிய ஜனதா கட்சியைச் சேர்ந்த சாந்தா வெற்றி பெற்றதாக அறிவிக்கப்பட்டதை எதிர்த்து தொடரப்பட்ட வழக்கில் தேர்தல் முடிவை ரத்து செய்து கர்நாடகா உயர்நீதிமன்றம் சூன் 11, 2012 அன்று அறிவித்தது

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

## மக்களவை உறுப்பினர்கள்
மைசூர் மாகாணம்.:
*1951: டேக்கூர் சுப்பிரமணியம், இந்திய தேசிய காங்கிரசு
*1957: டேக்கூர் சுப்பிரமணியம், இந்திய தேசிய காங்கிரசு
*1962: டேக்கூர் சுப்பிரமணியம், இந்திய தேசிய காங்கிரசு
*1967: V.K.R.V. Rao, இந்திய தேசிய காங்கிரசு
*1971: V.K.R.V. Rao, இந்திய தேசிய காங்கிரசு
கர்நாடக மாநிலம்:
*1977: K.S. Veera Bhadrappa, இந்திய தேசிய காங்கிரசு
*1980: R.Y. Ghorpade, இந்திய தேசிய காங்கிரசு
*1984: Basavarajeshwari, இந்திய தேசிய காங்கிரசு
*1989: Basavarajeshwari, இந்திய தேசிய காங்கிரசு
*1991: Basavarajeshwari, இந்திய தேசிய காங்கிரசு
*1996: K.C. Kondaiah, இந்திய தேசிய காங்கிரசு
*1998: கே. சி. கொண்டயா, இந்திய தேசிய காங்கிரசு
*1999: சோனியா காந்தி, இந்திய தேசிய காங்கிரசு
*2004: ஜி. கருணாகர ரெட்டி, பாரதிய ஜனதா கட்சி
*2009: ஜே. சாந்தா, பாரதிய ஜனதா கட்சி

*2014:  ஸ்ரீராமுலு, பாரதிய ஜனதா கட்சி

## மேற்கோள்கள்

* இந்தியத் தேர்தல் ஆணையம் -http://www.eci.gov.in/StatisticalReports/ElectionStatistics.asp

## இவற்றையும் பார்க்கவும்
* பெல்லாரி மாவட்டம்
* மக்களவைத் தொகுதிகளின் பட்டியல்

பகுப்பு:பள்ளாரி மாவட்டம்
விராத்ஸ்சாஃப்

**விராத்ஸ்சாஃப் ** (*Wrocław*, ;  ), போலந்து நாட்டின் மேற்குப் பகுதியில் *கீழ் சிலேசியா*வில் ஓத்ரா ஆற்றின் கரையில் அமைந்துள்ள ஓர் நகரமாகும். இதுவே மேற்கு போலந்தின் மிகப்பெரும் நகரமாகும்.

வரலாற்றில் சிலேசியாவின் தலைநகரமாக விளங்கிய விராத்ஸ்சாஃப் தற்போதைய கீழ் சிலேசிய  வாய்வோதெஷிப்பின் தலைநகரமாக உள்ளது.  கடந்த காலத்தின் பல்வேறு நேரங்களில்  இந்த நகரம்  போலந்து இராச்சியம் (1025 - 1385), பொகீமியா, ஆத்திரியா, பிரசியா, அல்லது செருமனி நாடுகளின் அங்கமாக இருந்துள்ளது.1945ஆம் ஆண்டு முதல் இரண்டாம் உலகப் போருக்குப் பின் ஏற்பட்ட எல்லை வரையறுப்புகளின்படி போலந்து நாட்டில் உள்ளது. 2010ஆம் ஆண்டு கணக்கெடுப்பின்படி இந்நகர மக்கள்தொகை  632,996 ஆகும்.  இது போலந்தின் நான்காவது மிகப்பெரும் நகரமாகும்.

யூஈஎஃப்ஏ யூரோ 2012 போட்டிகள் நடைபெறும் எட்டு இடங்களில் ஒன்றான விராத்ஸ்சாஃப்பில்  2014ஆம் ஆண்டிற்கான  ஆண்கள்  கைப்பந்து  உலக வாகையர் போட்டிகள் நடக்க உள்ளன. மேலும் 2016ஆம் ஆண்டிற்கான ஐரோப்பிய பண்பாட்டுத் தலைநகரமாகவும் தெரிந்தெடுக்கப்பட்டுள்ளது. 2017ஆம் ஆண்டில் ஒலிம்பிக் போட்டிகளில் தெரிவாகாத 37 விளையாட்டுக்களுக்கான உலக விளையாட்டுப் போட்டிகள் இங்கு நடத்த தெரிவாகியுள்ளது.

## வெளி இணைப்புகள்
*Municipal website    
*MPK (Miejskiego Przedsiębiorstwa Komunikacyjnego) —
*Wrocław City Breaks – Discover Wrocław with Style!  
*Wrocław Life. Travel, nightlife, photographs 
*Sense-of.com/Wroclaw – International Community of Wroclaw  
*Wrocław Weekly 
*[Concentration Camps in the Breslau district – 1940–1945 – by [Roger Moorhouse]]
*Virtual Wrocław  
* Jewish Community in Wrocław  on Virtual Shtetl
*Wratislaviae Amici 
*Postindustrial Wroclaw  
*Dobre Info.pl – all about Wroclaw.   
*Postal History of Wroclaw 
*Doss.wroclaw.pl , DOSS (Lower Silesian Center for Strategic Studies)
*Nasz-wroclaw.pl 
*TuWroclaw.com city life in internet 

பகுப்பு:போலந்தின் நகரங்கள்
மட்டக்களப்பு வரலாறு - ஒரு அறிமுகம் (நூல்)

**மட்டக்களப்பு வரலாறு - ஒரு அறிமுகம்** என்னும் நூல் மட்டக்களப்பு வரலாறு பற்றிய சமகால ஆய்வு நூலாகும்.

## நூலின் பிரதான பகுதிகள்
* அத்தியாயம் 1: நுழைவாயில்
* அத்தியாயம் 2: ஈழமும் அதன் மொழிவழிப் பாரம்பரியமும்
* அத்தியாயம் 3: மட்டக்களப்பின் எல்லைகளும் அதன் நில அமைவும்
* அத்தியாயம் 4: மட்டக்களப்பின் பூர்வீகக் குடிகளும் குடியேற்றங்களும்
* அத்தியாயம் 5: மட்டக்களப்பின் பிரதேச ஆட்சியாளர்களும் செயற்பாடுகளும்
* அத்தியாயம் 6: மட்டக்களப்புச் சமூகங்களும் அவற்றின் விரிவாக்கமும்
* அத்தியாயம் 7: மட்டக்களப்புச் சமூக அமைப்பிலிருந்து மாறுபடும் பண்டைய மரபுவழிச் சமூகங்கள்
* அத்தியாயம் 8: மட்டக்களப்பின் மதவழிச் சமூகங்கள்
* அத்தியாயம் 9: சிங்களவர்கள்

## வெளி இணைப்புகள்
* மட்டக்களப்பு வரலாறு - ஒரு அறிமுகம்)  நூலகம்

பகுப்பு:மட்டக்களப்பு வரலாறு
பகுப்பு:ஈழத்து நூல்கள்
பகுப்பு:ஈழத்து வரலாற்றியல் தமிழ் நூல்கள்
பகுப்பு:2005 தமிழ் நூல்கள்
போசுனான்

**போசுனான் **  (*Poznań*, ; ) போலந்து நாட்டின் மேற்கு-மத்தியப் பகுதியில் வார்த்தா ஆற்றின் கரையில் அமைந்துள்ள ஒரு நகரமாகும். 2010 கணக்கெடுப்பின்படி இதன் மக்கள்தொகை 551,627 ஆகும். போலந்தின்  மிகப் பழமையான நகரங்களில் ஒன்றான போசுனான் துவக்க கால போலந்து இராச்சியத்தின் மிகவும் முக்கியமான மையமாகத் திகழ்ந்தது; இங்குள்ள தேவாலயத்தில்தான் இப்பழங்கால இராச்சியத்தின் முதல் மன்னர்கள்  புதைக்கப்பட்டுள்ளனர். இதுவே போலந்தின் முதல் தலைநகரமாக இருந்ததாக கூறப்படுகிறது. 

போசுனான் போலந்தின் ஐந்தாவது மிகப்பெரும் நகரமாகும். வணிகம், தொழில் மற்றும் கல்விக்கு முக்கிய மையமாக விளங்குகிறது. வரலாற்றின்படி இது பெரும் போலந்து எனப்படும் வீல்கோபோலாஸ்க்காவின் தலைநகரமாக விளங்கியது. தற்போது பெரிய போலந்து வாய்வோதெஷிப்பின் நிர்வாகத் தலைநகரமாக உள்ளது. 2012 ஐரோப்பியக் கால்பந்துப் போட்டிகள் நடத்தப்படும் நான்கு போலந்து நகரங்களில் ஒன்றாக போசுனான் விளங்குகிறது.

## காட்சிக்கூடம்

File:PoznanCityHall.JPG|Old Market Square and Poznan City Hall
File:Stary Rynek w Poznaniu - domki budnicze.JPG|Houses on the Old Market Square
File:Stary Rynek w Poznaniu, houses at evening.JPG|Old Market Square houses at evening
File:Stary Rynek w Poznaniu evening.JPG|Old Market Square by night
File:2008-09 UAM Park.JPG|U.A.M Park
File:Bamberka blisko.jpg|Bamberka fountain on the Old Market Square
File:Poznan Radojewo 115-22.jpg|View of Owińska
File:Aquanet Poznań RB1.JPG|Aquanet water supply company
File:Stary Browar Nowy Poznań RB3.JPG|Stary Browar in Poznań
File:Collegium Minus - UAM.jpg|Poznań - Collegium Minus - Adam Mickiewicz University
File:Poznań Collegium Minus 23.09.2011 p4.jpg|Poznań Collegium Minus by night
File:Poznań Collegium Minus 23.09.2011 p3.jpg|South view of Poznań Collegium Minus
File:Poznań Collegium Iuridicum 23.09.2011 p2.jpg|Poznań Collegium Iuridicum 
File:Odwach Poznań.jpg|Guard house
File:Katedra Poznan S1.jpg|View of Basilica of St.Peter and St.Paul from the south by night in Poznań
File:Poznań Katedra Podziemia Grobowiec Mieszka I RB1.JPG|Remanents of grave of Mieszko I, underground of Poznań Archcathedral Basilica of St. Peter and St. Paul
File:Poznań Katedra Podziemia Grobowiec Bolesława Chrobrego RB2.JPG|Remanents of grave of Bolesław Chrobry, underground of Poznań Archcathedral Basilica of St. Peter and St. Paul
File:Absyda Floriana Poznań.JPG|Absyda Floriana
File:AMuz Poznań RB.JPG|Academy of Music
File:Fara Poznan Fasada.jpg|Baroque Collegiate Church, built 1651–1701
File:Poznan.PlacKolegiacki.jpg|Jesuit College established by King Sigismund III Vasa in 1611
File:Instytut Zachodni Poznań RB1.JPG|Western Institute

## வெளி இணைப்புகள்

*Official website of the City
*MPK - Public Transport Official Site
*
*Poznań Multimedia City Guide - Official Municipality Site
*A Photo Gallery of Poznań by a tourist 
*Interaktywny Poznań - city guide
*You are in Poznań - online bulletin for Foreigners 

பகுப்பு:போலந்தின் நகரங்கள்
தேவேந்திரகுல வேளாளர் கூட்டமைப்பு

**தேவேந்திரகுல வேளாளர் கூட்டமைப்பு** (*Devendra Kula Vellalar Federation*) ஒரு தமிழ்நாட்டு, அரசியல் கட்சியாகும். இக்கட்சி பெரும்பாலும் மள்ளர் மக்களின் பிரச்சினைகளை முன்வைத்து, அவர்களின் ஆதரவை நாடிச் செயல்படுகின்றது. இக்கட்சியின் தலைவர் சி. பசுபதி பாண்டியன் ஆவார்.

## வரலாறு
இது 1993 ஆம் ஆண்டு, சூன் 12 அன்று சி. பசுபதி பாண்டியன் என்பவரால் துவங்கப்பட்டது. இக்கட்சியானது 2011 ஆம் ஆண்டு நடைபெற்ற சட்டமன்றத் தேர்தலில், திருநெல்வேலி சட்டமன்றத் தொகுதியில் போட்டியிட்டது. மேலும் சனவரி 10, 2012 அன்று திண்டுக்கல் மாவட்டம் நந்தவனப்பட்டியில், பசுபதி பாண்டியன் வெட்டிக் கொலை செய்யப்பட்டார். அவர் மறைவிற்குப் பிறகு, தூத்துக்குடி மாவட்டம், ஆத்தூரைச் சார்ந்த பா. ராஜேந்திரன் மாநிலச் செயல் தலைவராக செயல்பட்டு வருகிறார்.

## கட்சியின் கொள்கைகள்
* பள்ளர் சமூகத்தின் உட்பிரிவுகளான, குடும்பன், தேவேந்திர குலத்தார் காலாடி, பண்ணாடி, கடையன், வயக்காரன், வாதிரியான், மூப்பன் ஆகிய உட்பிரிவுகளை ஒன்றிணைத்து தேவேந்திரகுல வேளாளர் என்று அரசு ஆணை வழங்க வேண்டும்.
* இம்மானுவேல் சேகரனின் நினைவு நாளை அரசு விழாவக் கொண்டாட வேண்டும். 
* மதுரையில் குறிப்பிட்ட இடத்தில் சுந்தரலிங்கத்தின் முழு உருவ சிலை திறக்க வேண்டும்.

## ஆதாரங்கள்

## வெளி இணைப்புகள்
* தேவேந்திரகுல_வேளாளர்_கூட்டமைப்பு 
* தேவேந்திரகுரல் 

பகுப்பு:தமிழக அரசியல் கட்சிகள்
பகுப்பு:தலித்தியல்
பகுப்பு:1993இல் நிறுவப்பட்ட அரசியல் கட்சிகள்
இராமானுசார்ய திவ்விய சரிதை

**இராமானுசார்ய திவ்விய சரிதை** என்னும் நூலை இயற்றியவர் பிள்ளை லோகஞ்சீயர்.  இந்த நூலின் காலம் 16ஆம் நூற்றாண்டு. இராமானுசர் வரலாற்றைக் கூறும் நூல்கள் பலவற்றில் இந்த நூல் மிகவும் விரிவானது. 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பேரி எம். ஆஸ்போன்

**பேரி எம். ஆஸ்போன்** (*Barrie M. Osborne*, பிறப்பு: பிப்ரவரி 7, 1944) ஒரு அமெரிக்க திரைப்பட தயாரிப்பாளர், தயாரிப்பு நிர்வாகம் மற்றும் இயக்குநர்.

## வாழ்க்கைச் சுருக்கம்
ஆஸ்போன், நியூயார்க் நகரத்தில் ஜெர்தா ச்க்வார்சு மற்றும் வில்லியம் ஆஸ்போன் அவர்களுக்கு மகனாக 1944-ம் ஆண்டு பிறந்தார். இவர் மினிசோட்டாவில் உள்ள கார்லெடான் கல்லூரியின் முன்னாள் மாணவர் ஆவார், தற்போது நியூசிலாந்தில் உள்ள வெல்லிங்க்டன் பகுதியில் வசித்து வருகிறார்.

ஆஸ்போனின் குறிப்பிடத்தக்க படமாக *[[தி லார்ட் ஆப் தி ரிங்க்ஸ்: தி ரிட்டர்ன் ஆப் தி கிங்]]* அமைந்தது, இத்திரைப்படத்திற்காக அவருக்கு அகாதமி விருது கிடைத்தது. இவ்விருதை பீட்டர் ஜேக்சன் மற்றும் ப்ரான் வால்ஷுடன் பகிர்ந்து கொண்டார்.

சமீபகாலத்தில், ஆஸ்போன் கத்தாரில் உள்ள அல்நூர் ஹோல்டிங்கஸ் என்ற நிறுவனம் முகம்மது நபியை பற்றிய 200 மில்லியன் அமெரிக்க டாலர் மதிப்புள்ள திரைப்படம் தயாரிக்க உதவியுள்ளார். பிப்ரவரி 2012-ல் *தி கிரேட் கேட்ஸ்பை* என்ற திரைப்படத்தின் மறு ஆக்கம் செய்துள்ளார்.

கிரிஷ்டியன் கெல்லர் இயக்கத்தில், க்லோரியா த்ரேவி நடிக்கும் "த்ரேவி" திரைப்படத்தை மேக்ஸ் ஆப்பீடோல், உடன் இணைந்து தயாரிக்கிறார்.

ஆஸ்போன் தயாரிப்பில் தமிழ்த் திரைப்பட நடிகர் கமல்ஹாசன் கதை எழுதி நடிக்க இருப்பதாக செய்திகல் வெளியாகி உள்ளன.

## திரைப்படங்கள்
### தயாரிப்பாளராக
* *கோஜக்* (1973) (unit manager)
* *அபோகல்லிப்ஸ் நவ்* (1979) (production manager) (as Barry Osborne)
* *கட்டர்ஸ் வே* (1981) (associate producer) (unit production manager)
**... aka Cutter and Bone
* *தி பிக் சில்* (1983) (associate producer) (unit production manager) (as Barrie Osborne)
* *ஆக்டோபுசி* (1983) (production manager)
* *தி காட்டன் கிளப்* (1984) (line producer)
* *பேன்டன்கோ* (1985) (associate producer) (unit production manager)
* *பெக்கி சூ காட் மேரிட்* (1986) (executive producer) (unit production manager)
* *சைல்ட்ஸ் ப்ளே* (1988) (executive producer)
* *டிக் ட்ரேசி* (1990) (executive producer)
* *[[கிண்டர்ஸ்பைல்]]* (1992) (executive producer)
**... aka Child's Play
* *Wilder Napalm* (1993) (executive producer) (unit production manager)
* *Rapa Nui* (1994) (executive producer)
* *China Moon* (1994) (producer)
* *The Fan* (1996) (executive producer)
* *Face/Off* (1997) (producer)
* *[[தி மேட்ரிக்ஸ்]]* (1999) (executive producer)
* *[[த லார்டு ஆப் த ரிங்ஸ்: த பெலொசிப் ஆப் த ரிங்]]* (2001) (producer)
* *The Last Place on Earth* (2002) (producer)
* *[[த லோட் ஒவ் த ரிங்ஸ் - த டூ டவர்ஸ்]]* (2002) (producer)
* *The Long and Short of It* (2003) (executive in charge of production)
* *[[த லார்டு ஆப் த ரிங்ஸ்: த ரிடர்ன் ஆப் த கிங்]]* (2003) (producer)
* *Little Fish* (2005) (executive producer)
* *The Waterhorse* (2007) (producer)
* *The Warrior's Way* (2010) (producer)
* *[[த புரபெட்]] (2012) (producer)

=== பிற ===
* *American Hot Wax* (1978) (second assistant director)
* *The China Syndrome* (1979) (second assistant director)
* *Dick Tracy* (1990) (second unit director)
* *The Lord of the Rings: The Fellowship of the Ring'' (2001) (additional second unit director)

## குறிப்புகளும் மேற்கோள்களும்

## வெளி இணைப்புகள்
* 

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
தருப்பைப்புல்

**தருப்பைப்புல்** என்பது *Desmostachya bipinnata* என்ற அறிவியல் பெயர் கொண்ட புல்வகையைச் சேர்ந்த தாவரம் ஆகும். இது புதர்ச் செடியாகத் தரையடி மட்டத் தண்டிலிருந்து செழித்து வளரும். இதில் பல வகைகள் உண்டு. தருப்பைப் பொதுவாக ஆங்கிலத்தில் ஆல்பா புல் (Halfa Grass), Big cordgrass, மற்றும் உப்புக்கோரைப்புல் (Salt reed-grass) என அறியப்படுகிறது. பண்டைய மனித உலக வரலாற்றில் அறியப்பட்ட மற்றும் பயன்படுத்தப்பட்ட இத்தாவரம் இந்தியாவில் "தாப்" (Daabh), *தர்ப்பை* (Dharbha), *குசம் அல்லது குசா* (Kusha) முதலிய பல பெயர்களால் வழங்கப்படுகிறது.

## பரவல்
*தருப்பை * வடகிழக்கு மற்றும் மேற்கு வெப்பமண்டலப் பகுதிகள், வடக்கு ஆப்பிரிக்கா, அல்ஜீரியா, சாட், எகிப்து, எரித்திரியா, எத்தியோப்பியா லிபியா, மொரிடானியா(Mauritania), சோமாலியா, சூடான், மற்றும் துனிசியா) ஆகிய நாடுகளிலும்,  மத்திய கிழக்கு நாடுகள் மற்றும் மித வெப்ப மண்டல மற்றும் வெப்பமண்டல  நாடுகளான ஆசியா, ஆப்கானிஸ்தான், சீனா, இந்தியா, ஈரான், ஈராக், இஸ்ரேல், மியான்மார், நேபாளம், பாக்கிஸ்தான், சவுதி அரேபியா, தாய்லாந்து). ஆகிய இடங்களிலும் காணப்படுகிறது.

## பயன்கள்
### மருத்துவம்
நாட்டுப்புற மருத்துவத்தில் தருப்பையானது வயிற்றுக்கடுப்பு மற்றும் பெரும்போக்கு எனப்படும் மாதவிடாய் மிகைப்பு, மற்றும் டையூரிடிக் எனப் பல்வேறுநோய்களின் சிகிச்சைக்குப்  பயன்படுத்தப்பட்டு வருகிறது. மேலும் யுனானி மருத்துவத்திலும், ஆயுர்வேதம் மற்றும் சித்த மருத்துவத்திலும் பயன்படுத்தப்படுகிறது.

### பிற பயன்கள்
வறண்ட பகுதிகளில், தருப்பை கால்நடைகளுக்குச் சிறந்த தீவனமாகப் பயன்படுத்தப்படுகிறது.

### களை
ஆற்றோரங்களில் தானாகவே விளையும் தருப்பையானது, கோதுமைப் பயிர் விளை நிலங்களில் பொதுவாகக் களையாக வளர்கிறது.

## சமயம்

இந்து மற்றும் புத்த சமயத்தில் தருப்பை  பண்பாட்டு முதன்மைத்துவம் வாய்ந்த ஒரு புனிதத் தாவரமாகும். இது புத்தர் ஞான ஒளி பெறுவதற்காகத் தியானம் செய்வதற்கான ஒரு ஆசனமாகப் பயன்பட்டு வந்தது.  ரிக் வேதத்தில்(Rig Veda) மதச் சடங்குகள் செய்யப்பயன்படும் ஒரு புனிதத் தாவரமாகத் தருப்பைக் குறிப்பிடப்படுகிறது. மேலும் இது துறவிகள், மத போதகர்கள் மற்றும் இறைவனுக்கான ஆசனமாகவும் குறிப்பிடப்பட்டுள்ளது. பகவத் கீதையில் தியானம் செய்வதற்குச் சிறந்த ஆசனமாகக் கிருட்டிணனால் தருப்பையாசனம் பரிந்துரைக்கப்படுகிறது.

## வகைகள்
தருப்பையில் ஏழுவகை உண்டு.அவை,
# குசை
# காசம்
# தூர்வை
# விரிகி
# மஞ்சம்புல்
# விசுவாமித்திரம்
# யவை
என்பன.
மேலும் நுனிப்பகுதி பருத்துக் காணப்படின் அது பெண்தருப்பை எனவும், அடிப்பகுதி பருத்திருப்பின் அது  அலி தர்ப்பை எனவும், அடிமுதல் நுனி வரை ஒரே சமமாக இருப்பது ஆண் தருப்பை எனவும் வழங்கப்படுகிறது.

## தமிழ் இலக்கியங்களில் தருப்பை
### கம்பராமாயணம்

### பெரும்பாணாற்றுப்படை
பெரும்பாணாற்றுப்படையில் கூரைகள் தருப்பையால் வேயப்பட்டிருந்தன எனக் குறிப்பிடப்படுகிறது.

### சிலப்பதிகாரம்

## உசாத்துணை

*

## மேற்கோள்கள்

பகுப்பு:செடிகள்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
கள்ளி

**கள்ளி** (Cactus)என்பது காக்டேசியே என்னும் குடும்பத்தைச் சேர்ந்த ஒரு தாவரம். கள்ளி அமெரிக்காவைத் தாயகமாகக் கொண்டது. தெற்கில் பட்டகோனியாவில் இருந்து வடக்கே மேற்கு கனடா வரை கள்ளிகள் காணப்படுகின்றன.

கள்ளிகள் பெரும்பாலும் வறண்ட நிலப்பகுதிகளிலேயே காணப்படுகின்றன. உலகின் மிக வறண்ட பகுதிகளில் ஒன்றாக விளங்கும் அட்டகாமா பாலைவனத்தில் கூட கள்ளிகள் காணப்படுகின்றன.  இத்தகைய சூழலில் நீரை இழக்காமல் இருக்க கள்ளிகள் தம்மை சிறப்பாக வடிவமைத்துக் கொண்டுள்ளன. இவை உண்மையான இலைகளை தவிர்த்து முட்களாக மாறியுள்ள இலைகளைக் கொண்டுள்ளன. மேலும் இம்முட்கள் தாவர உண்ணி விலங்குகளிடம் இருந்து தப்பிக்க உதவுகிறது.

இலைகள் இல்லாததால் இவற்றின் தண்டுப் பகுதியிலேயே ஒளிச்சேர்க்கை நடக்கிறது. மேலும் கள்ளிகளின் தண்டுகள் நீரைச் சேமித்து வைக்கவும் பயன்படுகின்றன. கள்ளிகள் வேறுபட்ட வடிவங்களில் அளவுகளிலும் உள்ளன. பாக்கிசீரியசு பிரிங்கிலீ என்னும் கள்ளியானது மிகவும் உயரமான தனித்து நிற்கும் கள்ளி. இதன் உயரம் ,. கள்ளிகளிலேயே மிகவும் சிறியது *பிளாசுபெல்டியா லில்லிப்புட்டியானா* என்பது. நன்கு வளர்ந்த இவ்வினச் செடியின் விட்டமே  தான்.

## பல்வகைக்கள்ளிகள்

File:Euphorbia susan-holmesiae.jpg|அழிவின் விளிம்பில் உள்ள, மேற்குத் தொடர்ச்சி மலையைப் பிறப்பிடமாகக் கொண்ட, யூபோர்பியா சூசன்-ஹோம்சியே வகை கள்ளித் தாவரம்
"A flower of cactus".jpg
"A variety of Cactus".jpg
Cactus (Opuntia phaeacantha) flower.JPG


## மேற்கோள்கள்

பகுப்பு:கள்ளிகள்
பகுப்பு:மேலொட்டிகள்
பாக்கிசீரியசு பிரிங்கிலீ

**மெக்சிக பெரிய கார்டோன்** என்றும் **யானைக் கள்ளி** என்றும் அறியப்படும் **பாக்கிசீரியசு பிரிங்கிலீ** (*Pachycereus pringlei*) என்பது வடமேற்கு மெக்சிக்கோவைத் தாயகமாகக் கொண்ட ஒரு கள்ளி இனச் செடி. இது மெக்சிக்கோவின் பாகா கலிபோர்னியா, பாகா கலிபோர்னியா சுர், சொனாரா மாநிலங்களில் காணப்படுகிறது. இது பொதுவாக கார்டோன் என்று அறியப்படுகிறது.

மாபெரும் இந்த கள்ளிகள் இன்றளவும் காணப்பட்டாலும் பெரும்பாலானவை உழவுத் தொழில் செய்வதற்காக சொனாரா பகுதியில் அழிக்கப்பட்டு விட்டன. இக்கள்ளியின் பழமானது சொனாராவைச் சேர்ந்த செரி மக்களுக்கு ஒரு முக்கியமாக உணவு. இவற்றின் வேர்களில் காணப்படும் பாக்டீரியா, பூஞ்சைகளும் ஒன்றி வாழ்வதன் காரணமாக இவ்வினச் செடிகள் மண் இல்லாத வெறும் பாறையிலும் வளர இயலும். பாக்டீரியாவானது காற்றில் உள்ள நைட்ரசனை நிலைநிறுத்தி செடிக்குத் தேவையான ஊட்டச்சத்தினைத் தருகிறது.

## தோற்றக்குறிப்பு
இதுவே உலகின் மிக உயரமான கள்ளியினமாகும். இவ்வினச் செடி அதிகபட்சமாக 19.2 மீ (63 அடி) உயரம் வரை இருந்ததாகப் பதிவு செய்யப்பட்டுள்ளது. அந்தச் செடியின் அடித்தண்டின் விட்டம் மட்டுமே ஒரு மீட்டர். இதன் அடிப்பகுதியில் இருந்து பல கிளைகள் பிரிந்து செல்கின்றன.
இது பார்ப்பதற்கு சகுவாரோ கள்ளியைப் போன்றே இருந்தாலும் இதன் கிளைகள் கள்ளியின் அடித்தண்டில் இருந்தே பிரியும். ஆனால் சகுவாரோ கள்ளியில் கிளைகள் கிட்டத்தட்ட கள்ளியின் நடுப்பகுதியில் இருந்து பிரியும். இதன் பூக்கள் பெரிதாக வெண்ணிறத்தில் இருக்கும்.

## வாழ்நாளும் வளர்ச்சியும்
ஒரு முதிர்ந்த கார்டோன் கள்ளியானது சராசரியாக 10 மீட்டர் (30 அடி) உயரம் வரை வளரும். இருப்பினும் 18 மீட்டர் உயரமுள்ள கள்ளிகளும் கண்டறியப்பட்டுள்ளன. இது மிகவும் மெதுவாக வளரும் ஒரு செடி. இதன் ஆயுள் நூறாண்டுகளில் அளக்கப்படுகிறது. அசோஸ்பைரில்லம் என்னும் பாக்டீரியா செடியின் துவக்ககாலத்தில் இருக்கும் போது வளர்ச்சியைத் தூண்டுகிறது. பெரும்பாலான வளர்ந்த கள்ளிகள் பக்கக் கிளைகளைக் கொண்டிருக்கும். இதனால் இதன் அடிப்பகுதி பெரிய மரத்தின் அடிப்பகுதி போலப் பருத்து இருக்கும். இதனால் கள்ளியானது 25 டன் எடை வரை வளரக் கூடும்.



## படக்காட்சியகம்

படிமம்:Pachycereus pringlei stand forest.JPG|யானைக் கள்ளிகள் வளர்ந்திருக்கும் ஓரிடம்
படிமம்:Pachycereus pringlei cardon sahueso.JPG
படிமம்:Pachycereus pringlei with osprey nest.JPG|ஒரு பறவை கூடு கட்டியிருக்கும் கள்ளி
படிமம்:Cardon in flower.jpg|பூக்களுடன்
படிமம்:Baja 2014 053 (14829360041).jpg|விழுந்த கள்ளிப் பழத்தின் வெளித்தோல்


## மேற்கோள்கள்


பகுப்பு: கள்ளிகள்
பகுப்பு:தாவரவியல் பெயருடையக் கட்டுரைகள்
சூரியகாந்தி விதை

**சூரியகாந்தி விதை** என அழைக்கப்படுவது உண்மையில் சூரியகாந்தித் தாவரத்தின் பழமே ஆகும். பழத்தையே தவறாக சூரியகாந்தி விதை என அழைத்து வருகின்றோம். காரணம், அந்தப் பழம் வித்தின் அமைப்பை ஒத்திருப்பதேயாகும். இதன் வெளிப்பகுதியில் மெல்லிய மேலோடும், உள்பகுதியில் உண்மையான வித்து அல்லது பருப்பும் (Kernal) காணப்படுகின்றது. மேலோடானது சுற்றுகனியத்தாலான, கிட்டத்தட்ட 20 - 25 % ஐக் கொண்டதாகவும், உள்ளான பருப்பின் பகுதி முளையத்தைக் கொண்ட விதையாகவும் இருக்கும். சூரியகாந்திப் பழமே சூரியகாந்தி விதை எனப்படுவதனால், இந்த மேலோடானது உமி என அழைக்கப்படுகின்றது. இது தாவரவியல் அடிப்படையில் வெடியா உலர்கனி (Achene) எனும் பகுப்பிற்குள் அடங்கும்.

உமி நீக்கப்பட்ட பின்னர் கிடைக்கும் பருப்பு உண்ணப்படும் பகுதியாகும். பருப்பானது நொறுக்குத்தீனியாக உண்ணப் பயன்படும். இது மிகவும் ஊட்டச்சத்து நிறைந்ததாகும். பல உயிர்ச்சத்துக்கள், கனிமங்களைக் கொண்டது. உயிரணுக்கள் தாக்கப்படுவதில் இருந்து பாதுகாப்பைக் கொடுக்கும் உயிர் வளியேற்ற எதிர்ப்பொருளான உயிர்ச்சத்து ஈயை அதிகளவு கொண்டிருக்கின்றது.

உமி நீக்கப்பட்ட நிலையிலும், நீக்கப்படாத நிலையிலும் இது கடைகளில் விற்பனைக்கு விடப்படும். இதில் கிடைக்கும் உமியானது உயிரி எரிபொருள் உற்பத்தியில் பயன்படுத்தப்படும். இந்த சூரியகாந்தி விதையிலிருந்து பெறப்படும் எண்ணெயும் விற்பனைக்கு விடப்படும்.

## பயிரிடல்

## ஊட்டச்சத்துப் பெறுமதி
லினோலெயிக் அமிலத்தையும்விட  மேலதிகமாக, சூரியகாந்தி விதைகள் சிறந்த உணவுக்குகந்த நார்ப்பொருள் மூலங்கள், சில அமினோ அமிலம், உயிர்ச்சத்து ஈ, உயிர்ச்சத்து பி மற்றும் உணவுக்குகந்த கனிமங்களான செப்பு, மாங்கனீசு, பொட்டாசியம், மக்னீசியம், இரும்பு, பாசுபரசு, செலீனியம், கல்சியம், துத்தநாகம் ஆகியவற்றையும் கொண்டுள்ளது.

## குறிப்புகள்

## வெளி இணைப்புகள்
*National Sunflower Association (United States)
*The World's Healthiest Foods: Sunflower seeds 
*A photo of developing seeds

பகுப்பு:பழங்கள்
பகுப்பு:கொட்டைகள்
பகுப்பு:விதைகள்
மலேசியத் தெலுங்கர்

**மலேசியத் தெலுங்கர்** எனப்படுவோர்  இந்தியாவிலிருந்து மலேசியாவிற்கு இடம்பெயர்ந்த, தெலுங்கைத் தாய்மொழியாகக் கொண்டவர் ஆவர். பெரும்பாலான மலேசியத் தெலுங்கர்கள் மலேசியாவிற்கு ஆங்கிலேயர்களால் அழைத்து வரப்பட்டவர்களின் நான்காவது, ஐந்தாவது தலைமுறையினர் ஆவர். இவர்களின் தாயகம் சென்னை மாகாணம் (ஆந்திரப் பிரதேசமும் தமிழ்நாடும் இணைந்திருந்த பகுதி) ஆகும். சிலர் வங்காளத்திலிருந்தும் ஒரிசாவிலிருந்தும் மலேசியாவிற்கு வந்தவர்களாவர்.

பிரபல அறிக்கை ஒன்று, மொத்தம் 1,17,000 தெலுங்கர்கள் மலேசியாவில் வசிப்பதாக குறிப்பிடுகிறது. மலேசியாவில் வாழும் இந்தியர்கள் பெரும்பான்மையானோர் தமிழர்கள் எனினும், குறிப்பிடத்தக்க எண்ணிக்கையில் மலையாளிகளும் தெலுங்கர்களும் சீக்கியர்களும் இங்கு வசிக்கின்றனர். ஒரு வகுப்பில் பதினைந்திற்கும் மேற்பட்ட மாணவர்கள் ஒரு மொழியைத் தாய்மொழியாக படிக்க விரும்பினால் மலேசிய அரசு அதற்கான வசதிகளை வழங்கும். இவ்வகையில் மலேசியாவில் இயங்கும் சில பள்ளிகளில் தெலுங்கும் தாய்மொழியாகக் கற்பிக்கப்படுகிறது. 

இவர்கள் யுகாதி பண்டிகையை கொண்டாடுகின்றனர்.  

## இரண்டாம் தெலுங்கு மாநாடு
உலகளாவிய இரண்டாம் தெலுங்கு மாநாடு, மலேசியத் தலைநகர் கோலாலம்பூரில் நடைபெற்றது. சிறப்பு அழைப்பாளராக அப்போதைய மலேசியப் பிரதமர் மேதகு. மகாதீர் முகமது கலந்துகொண்டார்.

## மேலும் பார்க்க
*மலேசியத் தமிழர்

## சான்றுகள்

## இணைப்புகள்
*மலேசிய தெலுங்கு சங்கம்

பகுப்பு:மலேசிய மக்கள்
பகுப்பு:தெலுங்கு மக்கள்
பகல்வேடம்

**பகல்வேடம்** என்று அழைக்கப்படும் கலை தமிழர்களின் ஆடற்கலைகளுள் ஒன்று. ஏறக்குறைய எண்ணூறு ஆண்டுகள் பழைமையானது இக்கலையாகும். ஆந்திரப்பிரதேசத்திலிருந்து தமிழ்நாட்டிற்கு வந்தேறிய கலைகள் பலவற்றுள் பகல்வேடமும் ஒன்றாகும். பல தலைமுறைகளாக இதனை ’’முடகசங்கமா’’ எனும் இனத்தினர் நிகழ்த்திவருகின்றனர். *சங்கம பண்டாரம்* என்றும் இவர்களை அழைப்பர். இவர்களின் தாய்மொழி தெலுங்கு. இவர்களால் தமிழை நன்றாகப் பேசவும் ஓரளவு படிக்கவும் தெரியும்.

*பகடி வேஷாலு* என்ற பெயரில், நிலையான அரங்குகளில் பல மணிநேரம் ஆந்திராவில் நடைபெறுகின்ற பகல்வேடக்கலையானது தமிழ்நாட்டில் தெருக்களில் நடத்தப்படுகிறது. செங்கற்பட்டு, கடலூர், தஞ்சை, திருச்சி, மதுரை, கோவை போன்ற மாவட்டங்களில் பகல் வேடக்கலைஞர்கள் குடும்பத்துடன் குறிப்பிடத்தக்க அளவில் குடியேறியுள்ளனர்.

## வேடங்கள்
பாரதம், இராமாயணம் மற்றும் இதர புராணங்களிலிருந்து மக்கள் மனங்கவரும் கதைகள் சிலவற்றைத் தெரிவு செய்து அவற்றைப் பாடல்களாக வார்த்துகொள்வர்.  அவற்றுக்குரிய வேடங்களை நிர்ணயித்து, வண்ணமயமான ஒப்பனைகளையும் செய்து கொள்வர். பெரும்பாலும் சிவன், காளி, முருகன், இராமன், அனுமான், குறவன், குறத்தி வேடங்களுக்கு மக்கள் மத்தியில் வரவேற்பு இருக்கும்.

பகல் வேடம் அணிபவர்கள் பல குழுக்களாகப் பிரிந்து குறிப்பிட்ட ஊர்களுக்குச் செல்வர். ஒருகுழு செல்லும் ஊர்களுக்கு மற்றொரு குழு செல்வதில்லை என்பது எழுதப்படாத ஒப்பந்தமாகும். மேலும் கலைத் தொழில் நிமித்தமாக ஒரு ஊருக்குச் சென்றால் மீண்டும் ஒரு ஆண்டு கழித்தே அவ்வூருக்கு மீண்டும் செல்வர். இதே போன்று ஊரூராக ஆறுமாதங்கள் வரை வெளியூர்களில் அலைந்துவிட்டுப் பின்னர் சொந்த ஊருக்குத் திரும்புகின்றனர். பெண்கள் பகல் வேடக்கலையில் பங்கேற்பதில்லை என்பதால், ஆண்களே பெண்வேடமேற்று திறம்பட நடத்துவர். செல்லும் ஊர்களில் கோயில் அல்லது சத்திரங்களில் தங்குவர். அதிகாலையில் எழுந்து குளித்துவிட்டு அன்றைய வேடங்களைப் பெரும்பாலும் தாமாகவே அணிவர்.

ஒரு வாரம் அல்லது பத்துநாட்கள் ஒரு ஊரில் வேடக்கலையை முடித்துவிட்டு அதற்குப் பின்னர் வேடம் ஏதுமில்லாமல் வீடுவீடாகச் சென்று சன்மானம் பெறுவது இவர்களது நடைமுறையாகும்.  கதை பாடல் இசை இவற்றைவிடவும், கதை மாந்தர்களைக் காட்சிப்படுத்தும் தோரணையில்தான் இக்கலை கனமும் கவனமும் பெறுகின்றது. வண்ண வண்ண உடைகள், முகங்களின் நிறங்கள், தலையில் கிரீடம், கையில் ஆயுதம் ஆகியவற்றுடன் வரும் இந்தக் கலைஞர்கள் போட்டிருக்கும் வேடத்தின் மேலுள்ள மரியாதையின் காரணமாக காலணி அணிவதில்லை.  சன்மானம் பெரும்பாலும் காசாக வாங்கப்படுகிறது, சுமைகருதி தானியங்கள் தவிர்க்கப்படுகின்றன.

திரைப்படப்பாடல் மெட்டுக்களின் தாக்கம் பல மரபுக்கலைகளில் காணப்படுகின்ற இந்நாளில், பகல் வேடக்கலை அதற்கு விதிவிலக்காக உள்ளது. ஒரு வீட்டின் முன்பு இரண்டுமுதல் ஐந்து நிமிடங்கள் வரை நின்று கதை சொல்லிப் பாடுகிற நிலை காரணமாக கதையினைத் துண்டு துண்டாக நிகழ்த்துகிற சூழல் ஏற்படும் இதனால் கதை முழுமை சிதறுவது இயல்பான ஒன்றாகும். மதியம் வரை தெருவலம் வரும் இக்கலைஞர்கள் மாலை வருவதற்குள் தமது இருப்பிடம் நோக்கிச் சென்றுவிடுவர்.

## மேற்கோள்கள்

## வெளியிணைப்புகள்
*  தமிழக நாட்டுப்புறக் கலைஞர்கள் நல வாரியம் 

பகுப்பு:தமிழர் ஆடற்கலைகள்
பாகவத மேளா

**பாகவத மேளா** (*Bhagavata Mela*) என்பது தமிழ்நாட்டின், குறிப்பாக தஞ்சாவூர் பகுதியில் நிகழ்த்தப்படும் ஒரு பாரம்பரிய இந்திய நடனமாகும். இது மெலட்டூர் மற்றும் அருகிலுள்ள பகுதிகளில் வைஷ்ணவ சமயத்தில் வருடாந்திர விழாவாக பாரம்பரியமாக கொண்டாடப்படுகிறது, மேலும் இது நடன-நாடக செயல்திறன் கொண்ட கலையாகக் கொண்டாடப்படுகிறது. ஆந்திரப் பிரதேசத்திலிருந்து,  குச்சிப்புடி என்ற மற்றொரு இந்திய பாரம்பரிய நடனக் கலை தமிழ்நாட்டிற்கு வந்தது.

'பாகவதா' என்பது, இந்து சமயத்தில் பாகவத புராணத்தை குறிக்கிறது. 'மேளா 'என்பது ஒரு சமஸ்கிருத வார்த்தையாகும், அதாவது 'கூட்டம், குழுவாக கூடும் கூட்டம' என்ற பொருள்படும் ஒரு நாட்டுப்புற விழாவைக் குறிக்கிறது.  பாரம்பரிய பகவத மேளா இந்து மதத்தில் உள்ள புராணங்களைப் பற்றி கர்நாடக இசை அமைத்து நடத்தப்படுவதாகும்.

## வரலாறு
ஆந்திரப் பிரதேசத்தில் காணப்படும் குச்சிப்புடி என்ற பண்டைய பாரம்பரிய இந்திய நடனத்திலிருந்து பாகவத மேளா தோன்றியது. இந்த பிராந்தியத்தின் மீது இஸ்லாமிய படைகள் படையெடுத்து இந்து சாம்ராஜ்யங்கள்  வீழ்ச்சியை  சந்திக்க ஆரம்பித்தது. இது 16 ஆம் நூற்றாண்டில் தமிழ்நாட்டின் இந்துக் கலைஞர்கள் குடும்பங்கள் வெகுவாக இடம் பெயர வழி வகுத்தது, மேலும் நடனமானது நவீன பாகவத மேளாவாக உருவானது.    விஜயநகர பேரரசு வீழ்ச்சியடைவதற்கு முன்னர், தக்கானப் பகுதியின் நீதிமன்ற ஆவணங்கள் அடிப்படையில் இந்திய மதங்கள் மற்றும் கலை ஆகியவற்றை வெகுவாக ஆதரித்து வந்துள்ளதென அறியப்படுகிறது.   16ஆம் நூற்றாண்டில் இப்பகுதி அடிக்கடி போர்கள் மற்றும் அரசியல் கொந்தளிப்புகளைக் எதிர்கொண்டது, இது தக்கான சுல்தான்களின் ஆட்சியில் முடிவடைந்தது. 1565ஆம் விஜயநகர சாம்ராஜ்ஜியத்தின் வீழ்ச்சியினால், கோவில்களும், அதனைச் சுற்றியுள்ள தக்கான நகரங்களும் அழிவைச் சந்தித்ததும், இசை கலைஞர்கள் மற்றும் நடன-நாடக கலைஞர்களும் தெற்கே குடிபெயர்ந்தனர். தஞ்சை இராச்சியம், ஆந்திராவில் இருந்து வந்த 500 குச்சிப்புடி கலைஞர்களின் குடும்பங்களை வரவேற்றன. இவ்வாறு வந்தவர்களுக்கு இந்து மத அரசன் அச்யுதப்பா நாயக்கர் வரவேற்று அவர்களுக்கென்று வாழ்வதற்கு நிலங்களை வழங்கினார். இந்தப் பகுதி தஞ்சாவூர் அருகே மேலட்டூர் என்ற ஊராக வளர்ந்தது. இந்த குடும்பங்கள் குச்சிப்புடி நடனத்தின் மூலம் நாடக கலாச்சாரத்தை நடத்துவதை பாகவத மேளா என்று அழைத்தனர்.

## திரட்டு
பாகவத மேளாவானது இந்து கோயில்களில் அல்லது கோயிலுக்கு பக்கத்தில், பகலில் தொடங்கி இரவு வரை , அசல் குச்சிப்புடி கலைஞர்களைப் போலவே ஆண் பிராமணர்களால், கதைகளில் வரும் பெண்களின் பாத்திரம் போல் வேடமிட்டு பாரம்பரியமாக கொண்டாடப்படுகிறது. நவீன காலங்களில் ஆண் மற்றும் பெண் கலைஞர்கள் இருவரும் இதில் ஈடுபட்டு வருகின்றனர், மேலும் தமிழ்நாட்டின் முக்கிய தொன்மையான நடனமான  குச்சிப்புடி மற்றும் பரதநாட்டியம் - ஆகியவற்றின் செல்வாக்கைக் காட்டுவதற்கு உருவாகியுள்ளது.

இந்தியாவின் அனைத்து பாரம்பரிய நடனங்களைப் போலவே, பாகவத மேளாவும் சைகை மொழியாகவும், சைகை மொழியிலும் சிக்கலான நடைப்பயிற்சி மற்றும் நடிப்பு (அபிநயம்) ஆகியவை ஆன்மீக செய்தியுடன் இந்து மத கதைகளை  ஒருங்கிணைக்கிறது.

## குறிப்புகள்

### நூற்பட்டியல்
*
* 
* 
* 

பகுப்பு:தமிழர் பண்பாடு
பகுப்பு:வைணவ விழாக்கள்
ஹிந்துஸ்தான் ஷிப்யார்ட் லிமிடெட்

**ஹிந்துஸ்தான் ஷிப்யார்ட் லிமிடெட்** (Hindustan Shipyard Limited) ஆனது இந்தியாவின் கிழக்கு கடற்கரையில் உள்ள விசாகப்பட்டினத்தில் அமைந்துள்ள கப்பல் கட்டுமிடமாகும்.
## வரலாறு
22 ஜூன் 1941 அன்று டாக்டர் இராஜேந்திரப் பிரசாத் அவர்களால் இந்தக் கப்பல் கட்டுமிடத்திற்கு அடிக்கல் நாட்டப்பட்டது. ஆரம்பத்தில் *சிந்தியா கப்பல் கட்டுமிடம்* என அறியப்பட்ட, இது தொழிலதிபர் வால்சாந் ஹிரசாந்தால் தி சிந்தியா ஸ்டீம் நேவிகேஷன் கம்பெனி லிமிடெட் நிறுவனத்தின் ஒருபகுதியாக கட்டப்பட்டது. சுதந்திரத்திற்குப் பிறகு முழுவதும் இந்தியாவிலேயே கட்டப்பட்ட *ஜல் உஷா* கப்பலானது சிந்தியா கப்பல் கட்டுமிடத்தில் கட்டப்பட்டது. மேலும் இக்கப்பல் ஜவகர்லால் நேருவால் 1948 ஆம் ஆண்டு துவக்கி வைக்கப்பட்டது.

இந்த கப்பல் கட்டும் துறைமுகம் 1961 ல் நாட்டிற்கு அர்ப்பணிக்கப்பட்டது, மேலும் ஹிந்துஸ்தான் ஷிப்யார்ட் லிமிடெட் என பெயர் மாற்றமும் செய்யப்பட்டது.

2009ல், ஹிந்துஸ்தான் ஷிப்யார்ட் லிமிடெட் ஆனது கப்பல் துறை அமைச்சகத்திடமிருந்து பாதுகாப்புத்துறை அமைச்சகத்திற்கு மாற்றப்பட்டது. அணு ஆற்றலுடன் கூடிய அரிகந்த் வகை நீர்மூழ்கிகளை உருவாக்குவதில் ஹிந்துஸ்தான் ஷிப்யார்ட் லிமிடெட் முக்கியப் பங்காற்றியது.

## கப்பல்கள்
2009ன் படி, இத்துறைமுகத்தில் 170 கப்பல்கள் வரை கட்டப்பட்டுள்ளது, மேலும் 2000 கப்பல்கள் வரை பழுது பார்க்கப்பட்டுள்ளது. இதில் பெரிய கப்பல்கள்,  கடலோர கண்காணிப்புக் கப்பல்கள், ஆய்வுக் கப்பல்கள், துளையிடும் கப்பல்கள், கடலோரத் தளங்கள் போன்றவை கட்டப்படுகின்றன.

இங்கு இந்தியக் கடற்படையின் நீர்மூழ்கிகளுக்கு முக்கிய சீரமைப்புப் பணிகள் செய்யப்படுகின்றன, மேலும் அணு ஆற்றலுடன் கூடிய நீர்மூழ்கிக்கப்பலைக் கட்டுமளவுக்கு இந்தக் கப்பல் கட்டுமிடம் மேம்படுத்தப்பட்டு வருகிறது.

## நலிவு நிலை
இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.

## மேற்கோள்கள்



பகுப்பு:இந்திய அரசுத்துறை நிறுவனங்கள்
பகுப்பு:தேசியமயமாக்கப்பட்ட நிறுவனங்கள்
யுகேந்திரன்

**யுகேந்திரன்** (*Yugendran*) இந்தியத் திரைப்படப் பின்னணிப் பாடகரும், நடிகருமாவார். இதுவரை 600-இற்கும் மேற்பட்ட பாடல்களைப் பாடியுள்ளார்.. மேலும் சில திரைப்படங்களுக்கு இசையமைப்பாளராகவும் பணியாற்றியுள்ளார்.

## வாழ்க்கை
யுகேந்திரன் புகழ்பெற்ற பின்னணிப் பாடகர் மலேசியா வாசுதேவனின் மகன். இவருடைய அக்கா பிரசாந்தினி தமிழ்த் திரைப்படப் பின்னணிப் பாடகியாக உள்ளார். யுகேந்திரன் 1999-ஆம் ஆண்டு தொடங்கப்பட்ட சுவர்ண ஒலி என்ற இலங்கை வானொலியில் பங்கேற்றபோது தன் வாழ்க்கைத் துணையான ஹேம மாலினியைப் பார்த்தார். இவருடைய மனைவி சிங்கப்பூரைச் சேர்ந்தவர். வானொலியில் நிகழ்ச்சிகளை நடத்தி வந்தார்.

## இசைப்பயணம்
யுகேந்திரன் சிறு வயதிலேயே இசை கற்ற  சுவிட்சர்லாந்து, சிங்கப்பூர், மலேசியா, இலங்கை ஆகிய நாடுகளுக்குச் சென்று இசை நிகழ்ச்சிகளை நடத்தினார். உழவன் மகன் என்ற திரைப்படத்தில், தனது முதற் பாடலான ”செந்தூரப் பூவே” என்ற பாடலில், ஆடுமேய்க்கும் சிறுவனின் குரலில் பாடினார். பொள்ளாச்சி சந்தையிலே என்னும் திரைப்படத்தில் பின்னணிப் பாடகராகினார். பிரபல இசையமைப்பாளர்களின் பாடல்களுக்குப் பாடியுள்ளார்.

### திரைப்பயணம்
யுகேந்திரன் பல தமிழ்த் திரைப்படங்களில் நடித்துள்ளார். நடிகர் விஜய்யுடன் அதிகத் திரைப்படங்களில் நடித்துள்ளார். மேலும் ”மேகலா”, “இதயம்” ஆகிய தமிழ் நாடகங்களிலும் நடித்துள்ளார்.

## நடிகராக

### பாடகராக

## இசை இயக்குநராக

## மேற்கோள்கள்

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:மலேசியத் தமிழர்
மால்குடி சுபா

**மால்குடி சுபா** ஓர் இந்தியத் திரைப்படப் பின்னணிப் பாடகியும் பாப் இசைப் பாடகியும் ஆவார். இவர் தமிழ், தெலுங்கு, கன்னடம், மலையாளம், இந்தி முதலிய மொழிப் படங்களில் மொத்தம் 2500 பாடல்களுக்கும் மேலாகப் பாடியுள்ளார். இவர் உயிரே படத்தில் உள்ள தய்யா தய்யா என்ற பாடல் மூலம் மிக பிரபலமானவர்.

இவர் இளையராசாவின் இசையில் உருவான நாடோடித் தென்றல் படத்தில் பின்னணிப் பாடகியாக அறிமுகமானார். இவர் தென்னிந்தியத் திரைப்பட நடிகை பிரியாமணியின் உறவினர்.

## மேற்கோள்கள்

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
சைந்தவி (பாடகி)

**சைந்தவி** (*Saindhavi*, பிறப்பு:3 சனவரி 1989) ஒரு கருநாடக இசைப்பாடகியும் தென்னிந்திய திரையிசைப் பாடகியுமாவார். இவர் தனது 12-ஆவது வயது முதல் பாடி வருகின்றார்.

## குடும்ப வாழ்க்கை
சைந்தவிக்கும் இவரது பள்ளித்தோழன் ஜி. வி. பிரகாசுக்கும் 27 சூன் 2013 இல் சென்னையில் திருமணம் நடந்தது. இந்த இணையருக்கு ஒரு மகள் உள்ளார். 
2024 மே 13 அன்று விவாகரத்து செய்வதாக அறிவித்தனர்.

## திரைப்படவியல்
சைந்தவி பாடிய தமிழ்த் திரைப்படப் பாடல்களில் சில.

### தொலைக்காட்சிகளில்

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கருநாடக இசைப் பாடகர்கள்
வீற்றிருந்த பெருமாள் கோவில், வேப்பத்தூர்

**வீற்றிருந்த பெருமாள் கோவில், வேப்பத்தூர்** (*Veetrirundha Perumal Temple*) என்பது இந்து சமயக் கடவுள் விஷ்ணுக்குரிய கோவிலாகும். இக்கோவில் தமிழகத்தில் தஞ்சாவூர் மாவட்டத்தின் திருவிடைமருதூர் வட்டத்தில் அமைந்துள்ள வேப்பத்தூர் கிராமத்தில் உள்ளது.

கற்கள் மற்றும் சாந்து கொண்டு அமைக்கப்பட்ட இந்த விஷ்ணு கோவில் பொ.ஊ. 850-களில் பல்லவ மன்னர்களாலும் பின்னர் சோழ மன்னன் முதலாம் இராஜராஜ சோழனாலும் அதற்குப் பிறகு 1520களில் 
கிருஷ்ணதேவராயராலும் கட்டுவிக்கப்பட்டிருக்க வேண்டும் என்று கருதப்படுகிறது. செங்கல்லால் ஆன பழைய கோவிலுக்கு மேல் இக்கோவில் கருங்கல்லால் கட்டப்பட்டுள்ளது. தமிழ் நாட்டில், பல்லவர் காலத்துக்கும் முந்தைய கோவில்களாக அறியப்பட்டுள்ள மிகவும் பழமையான இரண்டு கோவில்களில் இக்கோவில் ஒன்றாகும். மற்றொன்று சாளுவண் குப்பத்தில் 2004 சுனாமிக்குப் பின் அகழ்ந்தெடுக்கப்பட்ட சுப்பிரமணியர் திருக்கோவில். வீற்றிருந்த பெருமாள் கோயில் புதுப்பித்தலுக்காகக் காத்திருக்கிறது.

## கட்டுமானம்
சுமார் 40 அடி உயரத்தில் கூரையால் மூடப்பட்ட விமானம். தற்போது தமிழகத்தில் இவ்வாறாக செங்கல் கட்டுமானத்துடன் கூடிய விமானம் எதுவும் இல்லை. சிதைந்த நிலையில் உள்ள கட்டட அமைப்புகள் ஒரு காலத்தில் இக்கோயில் சிறப்பான நல்ல நிலையில் கட்டுமானத்தோடு இருந்ததை உணர்த்துகிறது. தரைப்பகுதியிலிருந்து மேடை போன்று சற்று உயர்ந்த நிலையில் சென்றால் கருவறையை அடையலாம். 
கருவறைக்கு மேல் தஞ்சாவூர் பெரிய கோயிலின் விமான உட்புறத்தில் காணப்படும் கூடு போன்ற அமைப்பு காணப்படுகிறது.

## மூலவர், பிற சிற்பங்கள்
கருவறையில் மூலவரோ அருகில் உள்ள கட்டுமானங்களில் பிற தெய்வங்களோ இல்லை. மூலவரையும் பிற சிற்பங்களையும் தனியாக அருகே ஓர் அறையில் காணலாம். கருவறையின் உட்பக்கச் சுவரில் ஓவியங்களைக் காணமுடியும்.

## ஓமந்தூர் வீற்றிருந்த பெருமாள்
இதே பெயரில் உள்ள மற்றொரு வீற்றிருந்த பெருமாள் கோயில் புதுப்பிக்கும் பணி தற்போது நடைபெற்றுவருகிறது.

## மேற்கோள்கள்

## மேலும் காண்க
* 


File:Veppattur perumal2.JPG
File: Veppattur perumal3.JPG
File: Veppattur perumal4.JPG
File: Veppattur perumal5.JPG
File: Veppattur perumal6.JPG
File: Veppattur perumal8.JPG
File: Veppattur perumal7.JPG

## வெளி இணைப்புகள்
* GeoHack - வீற்றிருந்த பெருமாள் கோயில், வேப்பத்தூர் 

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
பகுப்பு:சிதிலமடைந்த கோயில்கள்
பகுப்பு:தமிழக தொல்லியற்களங்கள்
கார்கீவ்

[thumb|250x250px|[ஐக்கிய நாடுகள் அவை|ஐ நா சபை 2005-இல் வெளியிட்ட உக்ரைன் நாட்டின் வரைபடம்,  நீளம் மற்றும்   அகலம் ]]
**கார்கீவ்** (*Kharkiv*, ) அல்லது **கார் கோஃப் ** (*Kharkov*, ) உக்ரைனின் நாட்டின் கார்கிவ் மாகாணத்தின் தலைநகரம் ஆகும். இது உக்ரைன் தலைநகர் கீவ் நகரத்திற்கு அடுத்த  இரண்டாவது மிகப்பெரும் நகரமாகும்.  யூஈஎஃப்ஏ யூரோ 2012 நடத்தப்படும் நான்கு உக்ரைனிய நகரங்களில் இதுவும் ஒன்றாகும்.

## மேற்கோள்கள்


## வெளி இணைப்புகள்

***பொது**
** Citynet UA  — Official website of Kharkiv City Information Centre /
** Misto Kharkiv — Official website of Kharkiv City Council /
** Your beloved Kharkiv — Kharkiv city portal /
** Kharkiv Za Jazz Fest — official web-site of International kharkiv jazz festival KHARKIV ZA JAZZ FEST.
** Old Kharkiv Gallery — Photos and postcards
** — 360 VR panoramas of Kharkiv`s square (dinosaur exhibition summer 2010)
** Kharkiv churches, monuments and other sights 
** Kharkiv under Nazi Occupation  


பகுப்பு:உக்ரைனிய நகரங்கள்
லிவீவ்

**லிவீவ் ** (Lviv)  மேற்கு உக்ரைனில் உள்ள லிவீவ் மாகாணத்தின் தலைநகரம் ஆகும். உக்ரைனின் இன்றைய பண்பாட்டு மையங்களில்  முக்கிய இடம் பெற்றுள்ள லிவீவ் வரலாற்றிலும் போலிய மற்றும் யூதர்களின் பண்பாட்டு மையமாக இருந்துள்ளது. இரண்டாம் உலகப் போர், பெரும் இன அழிப்பு மற்றும் அதைத் தொடர்ந்த 1944-46 ஆண்டின் போலிய  இடம்பெயர்வுகள் வரையிலும் போலந்தியர்களும்  யூதர்களுமே பெரும்பான்மையினராக இருந்தனர்.   வரலாற்றுச் சிறப்புமிக்க பழங்காலக் கட்டிடங்களும் கற்கள் பதித்த சாலைகளும் உலகப்போரில் தப்பித்து பிந்தைய சோவியத் ஆட்சியிலும் சிதைவுறாது உள்ளது.  லிவீவ் பல்கலைக்கழகமும் லிவீவ் பல்தொழில் கழகமும் உயர் கல்வி நிலையங்களாக விளங்குகின்றன. உலகத்தரம் வாய்ந்த பண்பாட்டு நிறுவனங்களாக  சேர்ந்திசை இசைக்குழுவும் *லிவீவ் ஓப்பரா மற்றும் பாலே தியேட்டரும்*  புகழ்பெற்றுள்ளன. *ஓல்டு டவுன்* எனப்படும் பண்டைய நகர்ப்பகுதி  உலகப் பாரம்பரியக் களப் பட்டியலில் இடம் பெற்றுள்ளது. செப்டம்பர் 2006இல் லிவீவ் தனது 750வது ஆண்டுநாளைக் கொண்டாடியது.

யூஈஎஃப்ஏ யூரோ 2012 நடத்தப்படும் நான்கு உக்ரைனிய நகரங்களில் இதுவும் ஒன்றாகும்.

## காட்சியகம்

படிமம்:Lviv - Church of Transfiguration 01.jpg|டிரான்ஸ்பிகுரேசன் பள்ளி
படிமம்:Lviv - Cathedral of Saint George 01.JPG|புனித ஜோர்ஜ் தேவாலயம்
படிமம்:Lwów - Opera.jpg|லிவீவ் ஓப்பரா தியேட்டர்
படிமம்:LwowDworzec.jpg|லிவீவ் தொடருந்து நிலையம்

## வெளி இணைப்புகள்

* www.lviv.travel &nbsp;— கூடுதல் தகவல்களுக்கு
* city-adm.lviv.ua&nbsp;— நகராட்சி 
* www.inlviv.info&nbsp;— சுற்றுலா 

பகுப்பு:உக்ரைனிய நகரங்கள்
சுஜாதா மோகன்

**சுஜாதா மோகன்** (*Sujatha Mohan*) (பிறப்பு: மார்ச்சு 31, 1964) ஒரு தென்னிந்தியத் திரைப்படப் பின்னணிப் பாடகி. இவர் தமிழ், தெலுங்கு, கன்னடம், மலையாளம், இந்தி மொழித் திரைப்படங்களில் ஏறத்தாழ 20000 பாடல்கள் பாடியுள்ளார். மேலும் இவர் பல விருதுகளும் பெற்றுள்ளார்.

## இளமைக் காலம்

சுஜாதா மோகன் மார்ச்சு 31, 1963-ஆம் ஆண்டு, இந்தியாவின் கேரளா மாநிலத்திலுள்ள திருவனந்தபுரத்தில் லட்சுமி என்பவருக்கு, மகளாகப் பிறந்தார். இவருடைய தாத்தா டி. கே. நாராயண பிள்ளை ஆவார். இவர் இந்திய சுதந்திரத்திற்குப் பிறகு, முந்தைய திருவாங்கூர் – கொச்சி மாநில முதல் தலைமை அமைச்சராக இருந்தார்.

## திருமண வாழ்க்கை

1981-ஆம் ஆண்டு கிருஷ்ணா மோகன் என்பரைத் திருமணம் செய்துகொண்டார். இவர் ஒரு மருத்துவராகப் பணியாற்றி வருகிறார். இவர்களுக்குச் சுவேதா மோகன் என ஒரு மகள் உள்ளார். இவரும் ஒரு பின்னணிப் பாடகி ஆவார்.

## பெற்ற விருதுகள்

*2001-இல் ‘தில்’ திரைப்படத்தில் இருந்து ‘உன் சமையலறையில்’ பாடலுக்கும், 1996-இல் ‘மின்சார கனவு’ திரைப்படத்தில் இருந்து ‘பூ பூக்கும் ஓசை’ பாடலுக்கும், 1993-இல் ‘புதிய முகம்’ திரைப்படத்தில் இருந்து ‘நேற்று இல்லாத மாற்றம் என்னது’ மற்றும் ‘ஜென்டில்மேன்’ திரைப்படத்தில் இருந்து ‘என் வீட்டு தோட்டத்தில்’ போன்ற பாடலுக்காகச் சிறந்த பின்னணிப் பாடகிக்கான *தமிழ் அரசு மாநில விருது* வழங்கப்பட்டது.
*பதினொரு முறை *பிலிம் கிரிட்டிக்ஸ்* விருது.
**சினிமா எக்ஸ்பிரஸ்* விருது.
**தினகரன்* விருது.
*1996, 1999 மற்றும் 2008-ஆம் ஆண்டுகளில் *கேரளா மாநில திரைப்பட* விருது.
*2001 மற்றும் 2004-ஆம் ஆண்டிற்கான *ஏசியாநெட் திரைப்பட* விருது.
*2008 –ஆம் ஆண்டு ஜி.எம்.எம்.ஏ மூலம் *சிறந்த பெண் பாடகர்* விருது.
*2009 –ஆம் ஆண்டு *ஸ்வராலையா யேசுதாஸ்* விருது.

## மேற்கோள்கள்

## வெளி இணைப்புகள்

*
*Sujatha's official website
* Sujatha's Instagram Profile

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:திருவனந்தபுரம் மாவட்ட மக்கள்
அரிதாசர்

**அரிதாசர்** 16 ஆம் நூற்றாண்டில் வாழ்ந்த தமிழ்ப் புலவர். இருசமய விளக்கம் என்னும் நூல் இவரால் பாடப்பட்டது. 
*கி. பி. 1100 இற்குப் பிறகு வைணவ சமயம் மேலோங்கியது. 
*மேலோங்கிய நூல்களில் பெரும்பான்மை மணிப்பிரவாள நடையில் அமைந்தவை. 
*அவை அந்தணர்களால் செய்யப்பட்டவை. 
**வடிவழகிய நம்பி என்பவர் அரிதாசரைத் தாமே அழைத்து மாணவராக ஆக்கிக்கொண்டார்.
**பெத்த பெருமாள் என்பவர் இவரது உடன்மாணாக்கர்.
**இந்தச் செய்திகள் இவரது நூலின் இறுதியில் உள்ள “பழிச்சினர்ப் பரவல்” என்னும் பகுதியில் கூறப்பட்டுள்ளன.
*அரிதாசர் தமிழில் நூல் செய்தார். 
*வேளாளர்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

## அடிக்குறிப்பு

பகுப்பு:புலவர்கள்
வேத வகைகள்

வேதங்கள் நான்கு என்பது பெரும்பாலோர் அறிந்த செய்தி. அரிதாசர்  என்பவர் எழுதிய இருசமய விளக்கம் என்னும் தமிழ் நூலில் வேதத்தின் வகைப்பாடுகள் பல குறிப்பிடப்பட்டுள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு
இருசமய விளக்கம்

**இருசமய விளக்கம்** என்னும் நூல் அரிதாசர் என்பவரால் பாடப்பட்டது.  சைவம், வைணவம் ஆகிய இரு சமயக் கருத்துகளை விளக்கவந்த நூல் இது.  எனினும் இதில் சைவக் கருத்துகள் மறுக்கப்ப்படு வைணவக் கருத்துகள் நிலைநாட்டப்படுகின்றன. 

;சூழல்
*கி. பி. 1100-க்குப் பிறகு வைணவ சமயம் மேலோங்கியது. 
*மேலோங்கிய நூல்களில் பெரும்பான்மை மணிப்பிரவாள நடையில் அமைந்தவை. 
*அவை அந்தணர்களால் செய்யப்பட்டவை. 
*அரிதாசர் தமிழில் நூல் செய்தார். 
*வேளாளர்

;நூலைப் பற்றிச் சில குறிப்புகள்
*இரண்டாயிரத்துக்கு மேற்பட்ட பாடல்கள் கொண்டவை.
*சிவபுராணக் கருத்துக்கள் மறுக்கப்பட்டுள்ளன.
;நூலின் ஓட்டம்
:ஆரணவல்லி – திருமால் அடிமை
:ஆகமவல்லி – சிவனடிமை
::இருவரும் நீராடி மீண்டு இறைவனை வழிபடும்போது உரையாடுவதாக நூல் செல்கிறது. 
ஆகமவல்லி பாட்டு
:ஆல மரத்தை அடக்கிய வித்தென அண்டமெலாம் எளிதில்
:சால அடக்கி அளிப்பவனே திகழ் சந்திர சேகரனே
:மால் அயனுக்கும் அனந்த மறைக்கும் நல் வானவருக்கும் எலாம்
:மூலம் எனத்தகு காரணனே நம! முக்கண்ணனே நம!
ஆரணவல்லி பாட்டு
:அந்தமும் ஆதியும் ஆகிய பேரொளி ஆம் உனை மா மறையால்
:முந்து உணர்வோர் சிலர் அல்லது மாறுகொள் மோகன நூல் வழி நீ
:தந்த பெருஞ் சமயங்களையே பர தத்துவம் என்று உணர 
:புந்தி மயக்கிடும் அச்சுதனே! பரிபூரணனே! நமவே!
*வேத வகைகள் இந்த நூலில் குறிப்பிடப்பட்டு விளக்கப்பட்டுள்ளன.
*இந்த நூல் 16ஆம் நூற்றாண்டில் தோன்றியது.

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:மெய்யியல் தமிழ் நூல்கள்
ஒலிம்பிக் தேசிய விளையாட்டு வளாகம்

**ஒலிம்பிக் தேசிய விளையாட்டு வளாகம் ** (*Olympic National Sports Complex*) அல்லது  **ஒலிம்பிக் விளையாட்டரங்கம்**; ) என்பது உக்ரைன் நாட்டின் தலைநகர் கீவில் கட்டப்பட்டுள்ள ஓர் பல்பயன் விளையாட்டரங்கம் ஆகும்.  நகரின் நடுவான செரேபனாவ் குன்றின் சரிவுகளில் அமைந்துள்ள இந்த வளாகம் உக்ரைனின் முதன்மை விளையாட்டு அரங்குகளில் ஒன்றாகும்.  கிழக்கு ஐரோப்பாவில் மாஸ்கோவிலுள்ள லுழ்நிகி விளையாட்டரங்கிற்கு அடுத்ததாக இரண்டாவது பெரும் அரங்கமாக விளங்குகிறது. ஒலிம்பிக் விளையாட்டுப் போட்டிகளுக்காகக் கட்டப்பட்டுள்ள இந்த விளையாட்டரங்கில் பல நவீன வசதிகள் கட்டமைக்கப்பட்டுள்ளன. 1980ஆம் ஆண்டில் கோடைக்கால ஒலிம்பிக் விளையாட்டுப் போட்டிகளில் கால்பந்தாட்டப் போட்டிகள் இங்குதான் விளையாடப்பட்டன.

விரிவான புனரமைப்புப் பணிகளை அடுத்து இந்த விளையாட்டரங்கம் அக்டோபர் 9, 2011 அன்று சக்கீராவின் இசை நிகழ்ச்சியுடன் துவங்கப்பட்டது.  முதல் பன்னாட்டு கால்பந்தாட்டம் நவம்பர் 11, 2011 அன்று உக்ரைனுக்கும் செருமனிக்கும் இடையே  நட்புக்காக  நடைபெற்றது; இந்த ஆட்டம் 3–3 என்ற புள்ளிகளில் சமனாக முடிந்தது. யூரோ 2012இன் இறுதி ஆட்டம் இங்குதான் நடைபெறுகிறது.

## யூஈஎஃப்ஏ யூரோ 2012

## காட்சியகம்


## மேற்கோள்கள்

## வெளி இணைப்புகள்

* Journal of reconstruction «Olympic» NSC 
* Fairytales about logotypes of «Olympic» NSC  
*  Financial overview of construction (article)
*  Location of the stadium on the META maps
*  Photo: View from the sectors of the «Olympic» NSC

* இணைய படப்பிடிப்புக் கருவிகள்:
:* Top view 
:* Side view 

பகுப்பு:உக்ரைனில் விளையாட்டு
பகுப்பு:விளையாட்டு அரங்குகள்